Volgens die raad van Sy wil (Deel 9) | 4windkoinonia
← Volgens die raad van Sy wil (Deel 8)
Volgens die raad van Sy wil (Deel 10) →
Volgens die raad van Sy wil (Deel 9)
Posted on Junie 1, 2016 by 4windkoinonia
Deel 9 – Twaalf Voorbeelde van God se Modus Operandi
Voorbeeld # 5 – Hart van Farao verhard
Terwyl die kerke van Babilon ons wil laat glo dat die Farao, wie Moses teëgestaan het, eenvoudig 'n uiters hardnekkige man was, wil die Skrif ons lei om presies die teenoorgestelde te glo. Terwyl Moses nog in Midian was, voordat hy ooit teruggekeer het na Egipte, het die Here vir Moses die volgende gesê:
Eks 4:21 En die HERE sê vir Moses: Nou dat jy wegtrek om na Egipte terug te gaan, kyk dat jy al die wonders voor Farao doen wat Ek in jou mag gestel het. Maar Ék sal sy hart verhard, sodat hy die volk nie sal laat trek nie.
Die Here "trek" Moses terug na Egipte ten spyte van elke verskoning wat Moses kon vind. Nou sê God ook vir Moses dat wanneer hy vir Farao sê om sy volk te laat trek, selfs dan sal God Farao se hard verhard sodat Faro nie die volk laat trek nie. Is God besig om teen homself te werk? Natuurlik nie. Enigiemand wat so 'n vraag vra mis die hele punt. Die punt is dat dit God is "wat alles werk volgens die raad van sy wil". Om die soewereiniteit van God te verstaan stel niemand vry om nog steeds onder dieselfde soewereine wil van God te lewe nie:
1Kor 10:6 En hierdie dinge was voorbeelde vir ons, dat ons nie begerig moet wees na slegte dinge soos hulle begerig was nie.
Met ander woorde, dit was alles voorbestem om te gebeur as tipes van ons en dit dien as 'n waarskuwing aan ons. Hoe is al die dinge wat neergeskryf is vir ons 'n waarskuwing:
Jes 45:6-9 sodat hulle kan weet van die opgang van die son en van sy ondergang af dat daar buiten My geeneen is nie; Ek is die HERE, en daar is geen ander nie; 7 wat die lig formeer en die duisternis skep, die heil bewerk en die onheil skep: Ek, die HERE, is dit wat al hierdie dinge doen. 8 Laat dit drup, o hemele, van bo af, en laat die wolke vloei van geregtigheid; laat die aarde oopgaan, en laat heil voortkom en geregtigheid; laat hulle saam uitspruit. Ek, die HERE, het dit geskape. 9 Wee hom wat met sy Formeerder twis—'n potskerf by erdepotskerwe! Sal dan die klei [die mensdom] sê aan die wat dit vorm: Wat maak jy? Of jou werk sê: Hy het geen hande nie!
Plaas Jesaja 45 met Romeine 9 en "vrye" wil word geopenbaar as die grootpratery of geroem van die vlees. Ons het verseker 'n wil, maar daardie wil is nie vry nie. Ons is nêrens vry van die hand van die Pottebakker nie.